ΚΑΝΟΝΙΣΜΟΣ (ΕΚ) αριθ. 887/97 ΤΗΣ ΕΠΙΤΡΟΠΗΣ της 16ης Μαΐου 1997 για τον καθορισμό των λεπτομερειών εφαρμογής του κανονισμού (ΕΚ) αριθ. 712/97 του Συμβουλίου για τη θέσπιση ειδικού μέτρου υπέρ των παραγωγών κεφαλόποδων που είναι εγκατεστημένοι στις Καναρίους Νήσους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 712/97 του Συμβουλίου, της 22ας Απριλίου 1997, περί ειδικού μέτρου υπέρ των παραγωγών κεφαλόποδων που είναι εγκατεστημένοι στις Καναρίους Νήσους (1) και ιδίως το άρθρο 2,

τον κανονισμό (ΕΟΚ) αριθ. 3813/92 του Συμβουλίου, της 28ης Δεκεμβρίου 1992, σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (2), όπως τροποποιήθηκε τελευταία από τον κανονισμό (ΕΚ) αριθ. 150/95 (3), και ιδίως το άρθρο 6,

Εκτιμώντας:

ότι ο κανονισμός (ΕΚ) αριθ. 712/97 θέσπισε μια ετήσια ενίσχυση υπέρ των παραγωγών κεφαλόποδων που είναι εγκατεστημένοι στις Καναρίους Νήσους 7

ότι, για την ορθή διαχείριση του καθεστώτος ενίσχυσης, θα πρέπει να προβλεφθεί η χορήγηση της ενίσχυσης στις οργανώσεις παραγωγών 7

ότι είναι απαραίτητο να διευκρινισθούν και να προσαρμοσθούν τα γενεσιουργά αίτια της γεωργικής ισοτιμίας, τα οποία προβλέπονται στα άρθρα 10 και 12 του κανονισμού (ΕΟΚ) αριθ. 1068/93 της Επιτροπής, της 30ής Απριλίου 1993, για τις λεπτομέρειες καθορισμού και εφαρμογής των ισοτιμιών που χρησιμοποιούνται στο γεωργικό τομέα (4), όπως τροποποιήθηκε τελευταία από τον κανονισμό (ΕΚ) αριθ. 1428/96 (5), για να ληφθούν υπόψη οι όροι χορήγησης της ενίσχυσης 7

ότι είναι απαραίτητο να θεσπίσουν οι εθνικές αρχές τα ενδεδειγμένα μέτρα ελέγχου για να διασφαλιστεί η τήρηση των όρων χορήγηση της ενίσχυσης 7

ότι ο κανονισμός (ΕΚ) αριθ. 712/97 εφαρμόζεται από 1ης Ιανουαρίου 1996 7 ότι, κατά συνέπεια, ο παρών κανονισμός πρέπει να εφαρμοσθεί από την ίδια ημερομηνία 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προϊόντων αλιείας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός καθορίζει τις λεπτομέρειες εφαρμογής σχετικά με τη χορήγηση, για μεταβατική περίοδο, της ετήσιας ενίσχυσης υπέρ των παραγωγών κεφαλόποδων που είναι εγκατεστημένοι στις Καναρίους Νήσους, όπως προβλέπεται στον κανονισμό (ΕΚ) αριθ. 712/97.

Άρθρο 2

Η ενίσχυση χορηγείται στις οργανώσεις παραγωγών οι οποίες διασφαλίζουν την κατανομή μεταξύ των μελών τους, με βάση τις ποσότητες που πράγματι παρήχθησαν και διατέθηκαν στο εμπόριο για λογαριασμό τους.

Άρθρο 3

Πριν από την 1η Μαρτίου που έπεται του έτους που λαμβάνεται υπόψη, οι οργανώσεις παραγωγών υποβάλλουν στις αρμόδιες αρχές του κράτους μέλους αίτηση για τη χορήγηση ετήσιας ενίσχυσης κατανεμημένης με βάση τις επιλέξιμες ποσότητες που διατέθηκαν στο εμπόριο κάθε μήνα κατά τη διάρκεια του εν λόγω έτους. Για το έτος εμπορίας 1996 η εν λόγω ημερομηνία παρατείνεται μέχρι την 1η Ιουνίου.

Οι αρμόδιες αρχές προβαίνουν στην πληρωμή της ενίσχυσης εντός δύο μηνών από την υποβολή της αίτησης.

Η εφαρμοζόμενη γεωργική ισοτιμία της ενίσχυσης για τις επιλέξιμες ποσότητες που διατίθενται στο εμπόριο κάθε μήνα, είναι εκείνη που ισχύει την πρώτη ημέρα του μηνός κάθε περιόδου εμπορίας.

Άρθρο 4

1. Οι αρμόδιες εθνικές αρχές θεσπίζουν τα μέτρα ελέγχου με τα οποία διασφαλίζεται ότι οι παραγωγοί στους οποίους καταβάλλεται η ενίσχυση δικαιούνται να τύχουν της εν λόγω ενίσχυσης.

2. Για τη διεξαγωγή του ελέγχου, οι σχετικές οργανώσεις παραγωγών τηρούν τα λογιστικά της παραγωγής και της εμπορίας των επιλέξιμων προϊόντων για τη χορήγηση ενίσχυσης και ανακοινώνουν σε τριμηνιαία βάση, στις αρμόδιες αρχές του κράτους μέλους, τις πληροφορίες που απαιτούνται για τον έλεγχο.

3. Το κράτος μέλος αποφασίζει για τα ειδικά στοιχεία που πρέπει να εμφαίνονται στα λογιστικά, καθώς και τις πληροφορίες που πρέπει να ανακοινώνονται στις αρμόδιες αρχές.

4. Εντός προθεσμίας τριών μηνών μετά τη λήξη της περιόδου για την οποία χορηγήται η ενίσχυση, οι αρμόδιες αρχές κοινοποιούν στην Επιτροπή ετήσια έκθεση σχετικά με τις παραχθείσες και διατεθείσες στο εμπόριο ποσότητες και αξίες και την κατάσταση των αποθεμάτων, καθώς και σχετικά με τις επιλέξιμες ποσότητες για τις οποίες έχει πράγματι χορηγηθεί η ενίσχυση, ενώ στην έκθεση καθίσταται εμφανής η τήρηση των όρων που προβλέπονται στο άρθρο 1 παράγραφος 2 του κανονισμού (ΕΚ) αριθ. 712/97.

Άρθρο 5

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Μαΐου 1997.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 106 της 24. 4. 1997, σ. 3.

(2) ΕΕ αριθ. L 387 της 31. 12. 1992, σ. 1.

(3) ΕΕ αριθ. L 22 της 31. 1. 1995, σ. 1.

(4) ΕΕ αριθ. L 108 της 1. 5. 1993, σ. 106.

(5) ΕΕ αριθ. L 188 της 27. 7. 1996, σ. 22.